钦定古今图书集成/明伦汇编/氏族典/第315卷 > 《廖用贤尚友录》 > 荆可
## 钦定古今图书集成/明伦汇编/氏族典/第315卷 > 《廖用贤尚友录》 > 荆可

按《周书荆可传》：“可，河东猗氏人也。性质朴，容止有异
于人。能苦身勤力，供养其母。及母丧，水浆不入口三
日，悲号擗踊，绝而复苏者数载。葬母之后，遂庐于墓
侧，昼夜悲哭，负土成坟，蓬发不栉沐，菜食饮水而已。
大统中，乡人以可孝行之至，足以劝励风俗，乃上言
焉。太祖令州县表异之。”